***Δραστηριότητα ασύγχρονης εκπαίδευσης 2***

**Ενότητα 3:** Ψυχική Ανθεκτικότητα

**Τίτλος:** Ψυχική Ανθεκτικότητα μαθητών/μαθητριών

Βήματα:

1. Χωριστείτε σε 5 ομάδες των 6 ατόμων/ομάδα
2. Απαντήστε στις παρακάτω ερωτήσεις στο πλαίσιο της ομάδας
   1. Με τις μέχρι τώρα γνώσεις σας για την ψυχική ανθεκτικότητα, έχετε εντοπίσει ψυχικά ανθεκτικά παιδιά στην πολυπολιτισμική αίθουσα που διδάσκετε;
   2. Ποια χαρακτηριστικά έχετε διαπιστώσει ότι φέρουν οι συγκεκριμένοι μαθητές/τριες, έτσι ώστε να τα καθιστούν ψυχικά ανθεκτικά;
   3. Πώς θεωρείτε ότι οι εν λόγω ψυχικά ανθεκτικοί/ες μαθητές/τριες φέρουν εις πέρας την καθημερινότητα;
   4. Με ποιον τρόπο αντιμετωπίζουν τις αντιξοότητες ή/και τις δυσκολίες που συναντούν στη ζωή τους οι μαθητές/τριες που θεωρείτε ψυχικά ανθεκτικούς/ες;
3. Συλλέξτε τα κοινά σας δεδομένα και καταγράψτε τα στην προσωπική σας Ομάδα Χρηστών στο eclass
4. Διαβάστε ξανά το έγγραφο με τίτλο: *Γαλάνη Μ., & Σταυρινίδης Π. (2022). Αντίληψεις και πρακτικές εκπαιδευτικών πρωτοβάθμιας εκπαίδευσης σχετικά με τη διαχείριση της ψυχικής υγείας παιδιών προσφύγων που φοιτούν στις Δομές Υποδοχής και Εκπαίδευσης Προσφύγων.,* που βρίσκεται στα έγγραφα της Ενότητας 2 για περισσότερες πληροφορίες σχετικά με τις στρατηγικές ενίσχυσης και υποστήριξης της ψυχικής υγείας των παιδιών προσφύγων, των παραγόντων επικινδυνότητας για την επιβάρυνση της ψυχικής τους υγείας αλλά και τον τρόπο διδασκαλίας που υιοθετούν οι εκπαιδευτικοί κατά την εκτέλεση του παιδαγωγικού τους έργου.